800 मिलियन डॉलर में हुई डील, 18% हिस्सेदारी पर फोर्ब्स फैमिली का हक
28-year-old billionaire Austin Russell acquires 82% stake in Forbes, 28 साल के अमेरिकी अरबपति रसेल ने फोर्ब्स में खरीदी 82% हिस्सेदारी
लुमिनार टेक्नोलॉजीस के अरबपति CEO ऑस्टिन रसेल ने फोर्ब्स मैगजीन निकालने वाली कंपनी फोर्ब्स ग्लोबल मीडिया होल्डिंग्स में 82% हिस्सेदारी खरीदने की घोषणा की है। रसेल की उम्र महज 28 साल है। यह डील 800 मिलियन डॉलर (लगभग 6576 करोड़ रुपए) में हुई है। वहीं, कंपनी की बची 18% हिस्सेदारी पर फोर्ब्स फैमिली का मालिकाना हक रहेगा।
बयान के मुताबिक, रसेल की कंपनी फोर्ब्स ब्रांड के दिन-प्रतिदिन के ऑपरेशन्स में शामिल नहीं होंगे। वह फोर्ब्स अमेरिकी मीडिया, टेक्नोलॉजी और AI एक्सपर्ट्स के साथ मिलकर एक नया बोर्ड नियुक्त करने की योजना बना रहे हैं। इसके साथ ही, फोर्ब्स मीडिया के चेयरमैन और एडिटर-इन-चीफ स्टीव फोर्ब्स कंपनी में शामिल रहेंगे।
जानी-मानी ऑटोमोटिव टेक कंपनी है लुमिनार टेक्नोलॉजिस
लुमिनार टेक्नोलॉजिस जानी-मानी ऑटोमोटिव टेक कंपनी है, जिसका मार्केट कैप 2.1 अरब डॉलर है। रसेल ने 17 साल की उम्र में 2012 में यह कंपनी बनाई थी। इससे पहले वे फोटोनिक्स और ओप्टोइलेक्ट्रॉनिक्स पर काम कर चुके थे। उन्होंने एडवांस लाइडर टेक्नोलोजी विकसित की है, जो कार, ट्रक को अधिक सेफ बनाती है। रसेल के नाम ऐसे 100 से ज्यादा पेटेंट हैं। कंपनी को मुख्य उद्देश्य सड़क हादसों को खत्म करना है।
अमेरिका के सबसे पुरानी मीडिया कंपनियों में से एक है फोर्ब्स
फोर्ब्स अमेरिका के सबसे पुरानी मीडिया कंपनियों में से एक है। इसकी मैगजीन दुनियाभर में 50 लाख लोगों तक पहुंचती है। यह हर साल दुनियाभर के अमीरों की लिस्ट जारी करती है। इसके साथ ही, कंपनी रियल टाइम बिलेनियर्स के बारे में भी जानकारी देती है।
हम ऑस्टिन रसेल का स्वागत करते हैं: स्टीव फोर्ब्स 
स्टीव फोर्ब्स ने कहा कि 'हम ऑस्टिन रसेल का स्वागत करते हैं। वह एक डॉयनेमिक इंटरप्रेन्योर और थॉट लीडर है, जिन्होंने इंडस्ट्री लीडर बिजनेस बनाया है। उनकी ऊर्जा फोर्ब्स को उस काम को जारी रखने और बढ़ाने में सक्षम बनाएगी जिसके लिए हम जाने जाते हैं।'